ປະ​ເທດ ໂປ​ແລນ ຈັດ​ການ​ເລືອ​ກ​ຕັ້ງ ສະ​ພາ​ແຫ່ງ​ຊາດ
ບາງ​ຄົນ​ຢ້ານ​ວ່າ ປະ​ຊາ​ທິ​ປະ​ໄຕ​ຂອງ​ປະ​ເທດ​ຈະ​ໄດ້​ຮັບ​ຄວາມ​ເສຍ​ຫາຍ​ຢ່າງບໍ່​ສາ​ມາດ​ນຳ​ກັບ​ຄືນ​ມາ​ໄດ້ ຖ້າ​ພັກ​ອະ​ນຸ​ລັກ​ນິ​ຍົມ​ໄດ້​ຊະ​ນະ​ການ​ປົກ​ຄອງ​ອີກ​ສີ່​ປີ.
ປະເທດ ໂປແລນ ໄດ້ຈັດການເລືອກຕັ້ງສະພາແຫ່ງຊາດໃນວັນອາທິດມື້ນີ້ ສຳລັບສະ ມາຊິກສະພາ 460 ຄົນ ໃນສະພາຕ່ຳ ແລະ 100 ໃນສະພາສູງຂອງສະພາແຫ່ງຊາດ, ເພື່ອການດຳລົງຕຳແໜ່ງ 4 ປີ ຜູ້ສະໜັບສະໜູນພັກປົກຄອງຫົວອະນຸລັກນິຍົມ Law and Justice ຫຼື ກົດໝາຍ ແລະ ຄວາມຍຸຕິທຳ, ເຊິ່ງມີຄະແນນນຳໜ້າໃນການສຳຫຼວດຄວາມຄິດເຫັນນັ້ນ, ໄດ້ພິຈາລະ ຈາການລົງຄະແນນສຽງ ດັ່ງກັບໂອກາດທີ່ຈະຮັກສາຜົນປະໂຫຍດທາງສັງຄົມຫຼາຍ ເດືອນ ເຊິ່ງມັນໄດ້ຂະຫຍາຍມາດຕະຖານການດຳລົງຊີວິດຂອງເຂົາເຈົ້າ ທ້າວ ມາເຣັກ ປາຊີໂອເຣັກ ຜູ້ລົງຄະແນນສຽງໄດ້ກ່າວວ່າ “ຂ້າພະເຈົ້າດີໃຈເພາະວ່າ ໃນທີ່ສຸດ, ຫຼັງຈາກການຖືກຄວບຄຸມໂດຍພັກຄອມມູນິສຫຼາຍປີ, ພວກເຮົາກໍໄດ້ມີລັດ ຖະບານທີ່ເປັນມືອາຊີບຢ່າງແທ້ຈິງ ມັນບໍ່ແມ່ນການເລືອກເອົາຄົນສຸມສີ່ສຸມຫ້າເຂົ້າ ມາໃນລັດຖະບານອີກຕໍ່ໄປ ແລະ ເຂົາເຈົ້າບໍ່ຮູ້ຈັກຊິເຮັດຫຍັງ, ເຂົາເຈົ້າບໍ່ມີແຜນການ ມັນມີແຜນການ, ແຜນປະຕິບັດການເພື່ອອະນາຄົດ, ເວົ້າແທ້ ” ຜູ້ສະໜັບສະໜູນຍັງໄດ້ເຫັນດ້ວຍກັບທິດທາງ ທີ່ພັກປົກຄອງໄດ້ໃຊ້ຂີດໝາຍອະນຸລັກ ນິຍົມ ຕໍ່ປະເທດ ໃນຊ່ວງເວລາຂອງອິດທິພົນການເປີດເສລີ ແລະ ບໍ່ກ່ຽວກັບສາສະ ໜາຈາກປະເທດຕາເວັນຕົກ ແນວໃດກໍຕາມ, ນັກວິຈານໄດ້ເວົ້າວ່າ ພັກດັ່ງກ່າວໄດ້ທຳການໂຈມຕີຢ່າງບໍ່ລົດລະຕໍ່ ລະບຽບລັດຖະທຳມະນູນຂອງປະເທດ ທ້າວ ພາແວລ ຜູ້ລົງຄະແນນສຽງໄດ້ກ່າວວ່າ “ຂ້າພະເຈົ້າໄດ້ມາເພື່ອເອົາລັດຖະບານ ມາຮັບຜິດຊອບ, ເອົານັກການເມືອງ ແລະ ຄຳສັນຍາຂອງເຂົາເຈົ້າມາຮັບຜິດຊອບ ຂ້າພະເຈົ້າພໍໃຈກັບແງ່ມຸມບາງຢ່າງ, ແຕ່ໃນແງ່ມຸມບາງຢ່າງຂ້າພະເຈົ້າກໍບໍ່ພໍໃຈ ທຸກ ຢ່າງແມ່ນຂຶ້ນກັບຄວາມຄິດເຫັນສ່ວນຕົວ ” ການກ່າວຫາທີ່ຮ້າຍແຮງທີ່ສຸດໄດ້ເພັ່ງເລັງໃສ່ການປັບປຸງໃໝ່ລະບົບຍຸຕິທຳ ທີ່ ຖືກ ກ່າວປະນາມໂດຍສະຫະພາບ ຢູໂຣບ ແລະ ອົງການສິດທິມະນຸດຕ່າງໆ ບາງຄົນຢ້ານວ່າ ປະຊາທິປະໄຕຂອງປະເທດຈະໄດ້ຮັບຄວາມເສຍຫາຍຢ່າງບໍ່ສາມາດ ນຳກັບຄືນມາໄດ້ ຖ້າພັກອະນຸລັກນິຍົມໄດ້ຊະນະການປົກຄອງອີກສີ່ປີ ການລົງຄະແນນສຽງໃນວັນອາທິດມື້ນີ້ ຖືກຫຼາຍຄົນພິຈາລະນາວ່າເປັນການເລືອກຕັ້ງ ທີ່ສຳຄັນທີ່ສຸດໃນ ໂປແລນ ນັບຕັ້ງແຕ່ການລົ້ມລະລາຍຂອງລັດທິຄອມມູນິສເມື່ອ 30 ປີທີ່ຜ່ານມາ